Püttjeree

Historie 
mini|Rekonstruktschoon van ene Pötterwarksteed in Trojan, Bulgarien
De eerste funnen Keramik in Europa – brend Toonfiguren – stammt uut den Jungsteentied. Se Technik soll tofällig upkomen sien, as Minschen wies worden, dat Leem un Toon in’n Füür uuthard. De eersten Keramikfiguten sind över 24.000 Jare oold.

De öldsten kunnigen Keramikpött stammt uut de Hööl Xianrendong in de Volksrepublik China; se stammt uut de Tied twischen 20.000 bet 19.000 v. Chr.Xiaohong Wu et al.: Early Pottery at 20,000 Years ago in Xianrendong Cave, China. In: Science. Band 336, Nr. 6089, 2012, S. 1696–1700, doi:10.1126/science.1218643 Sied den 6. Jaardusend v. Chr. bruken de Minschen in den Negen Oosten Schieven to’n Püttjern. Bemaalt Keramik is in Mesopotamien sied de junsteentidlike Hassuna-Periode bekannt. As üm 4000 v. Chr. wat gauer Püttjerschieven upkemen, het de Massenproduktschoon van Keramik in Mesopotamien anfungen.

Keramikglasuur givt dat sied den 3. Jaardusend in Mesopotamien un Ägypten. De eerste Keramik uut Afrika süüdlik van de Sahara is rund 12.000 Jaren oold un kümt Ounjougou in Mali. In Amerika is Keramik üm 3900 v. Chr. bekannt, in Ozeanien ü 1600 v. Chr.

Männig ene Kultuur in Prähistorie het enen Namen na de Keramik, de se bruken, kregen. To’n Bispeel Bandkeramiker oder Klockenbeker.

Vandage is de Keramikproduktschoon to’n groten Deel ene Industrie. Dat Püttjerhandwark is nu een Kunsthandwark. Nich alleen Olldagskeramik, man ook Keramikskulpturen, Reliefs un Smuck givt dat in velen verscheden Techniken. Kunstvulle Keramikobjekte sind ook in de Bildkunst to finnen.

 Weblinks 

 Nawiese 

Kategorie:Kunst
Kategorie:Handwark